கேள்வி: கடக்வாஸ்லா அணை பற்றி தகவல் சொல்.
பதில்: கடக்வாஸ்லா அணை(மராத்தி:खडकवासला, English:Khadakwasla) இந்தியா மகாராட்டிரம் மாநிலம் புனே நகரத்திற்கு 20 கி.மீ. தொலைவில் உள்ள அணையாகும். புனேவின் நீர் ஆதாரங்களில் முக்கியமான ஒன்று. இதனருகே பல் மருத்துவ மையமும், கால்நடை மருத்துவமனையும், தேசியப் பாதுகாப்புக் கழகம் (இந்தியா), மத்திய நீர் மற்றும் மின்சார ஆய்வு நிலையமும் (Central Water & Power Research Station) உள்ளது[http://cwprs.gov.in/]. சிறிது தொலைவில் சின்ஹகட்யும், பான்ஷெத் அணை மற்றும் வாரஸ்காவ் அணை இரட்டை அணைகளும் உள்ளன. இவ்வணை முதன்முதலில் 1880ல் கட்டிமுடிக்கப்பட்டது. மயில் கூடம், குட்ஜே கிராமம், நீலகண்டேஸ்வரர் போன்ற சுற்றுலா தளங்கள் இருப்பதால் மழைக் காலங்களில் மக்கள் அதிகம் இங்கு வருகிறார்கள்.